Kurti Vool

Kurti Vool (sündinud 7. veebruaril 1943 Tõugu külas Haljala vallas) on eesti karikaturist.

Tema koolitee algas Varangul, 1961. aastal lõpetas Rakvere I keskkooli. Tallinna Polütehnilise Instituudi lõpetas 1969. aastal mehaanika erialal.

Töötanud teadus-tootmiskoondises Mistra konstruktori ja projekti peakonstruktorina, Tallinnas Eesti Riiklikus Nukuteatris nukumehaaniku, hiljem direktori asetäitjana tehnika alal, ASis Univoice müügi tehnilise konsultandina, Rakvere KITis peakonstruktorina. Astera AS projekteerija.

Teinud kaastööd huumori- ja satiiriajakirjale Pikker ja lasteajakirjale Täheke.

Osalenud karikatuurinäitustel Tallinnas, Riias, Vilniuses, Peterburis, Gabrovos, Anconas; isikunäitused aastatel 1978, 1982, 1995.

Karikatuure raamatutes
 Toomas Kall, karikatuurikogumik "Kuueteistkümnemäng", karikatuurid joonistanud Hugo Hiibus, Edgar Valter, Olimar Kallas, Elle Tikerpäe, Heinrich Valk, Kurti Vool, Jüri Kerem, Kaja Põder, Rein Lauks, Priit Pärn, Mati Kütt, Toomas Kall, Ülo Emmus, Ilja Popovitš, Hillar Mets, Andrus Peegel (Kunst 1982)
 “Arva ära” (1987)
 Edgar Spriit, karikatuurikogumikus "Homo Novus", kujundaja Rein Lauks, (Perioodika 1988), ISBN 5797901358
 “Mõtle ja mängi” (1990)
 “Soome-eesti eksitussõnastik” (1991)
 “Suur Must” (1992)

Näitused 
 1976 – karikatuurinäitus "Meist ja meie linnast"
 1983 – ETKVL Kaubandusliku Inventari Tehases isikunäitus

Tunnustus 
 1976 – karikatuurivõistlus "Meist ja meie linnast", Eesti NSV Siseministeeriumi Riikliku Autoinspektsiooni eripreemia
 1982 – Eesti NSV Ajakirjanike Liidu ja ajakirja Pikker karikatuurivõistluse I koht
 1988 – Moskva rahvamajandussaavutuste näituse personaalpreemia

Välislingid
 Tõsine mees - naljakad pildid. Virumaa Teataja, 31. mai 2008

Eesti karikaturistid
Tallinna Tehnikaülikooli vilistlased
Sündinud 1943